CELEX: 62010CN0128
Language: lv
Date: 2010-03-11 00:00:00
Title: Lieta C-128/10: Lūgums sniegt prejudiciālu nolēmumu, ko 2010. gada 11. martā iesniedza Symvoulio tis Epikrateias (Valsts Padome) (Grieķija) — Naftiliaki Etaireia Thasou AE/Ypourgos Emporikis Naftilías

22.5.2010   
            
            
               LV
            
            
               Eiropas Savienības Oficiālais Vēstnesis
            
            
               C 134/25
            
         Lūgums sniegt prejudiciālu nolēmumu, ko 2010. gada 11. martā iesniedza Symvoulio tis Epikrateias (Valsts Padome) (Grieķija) — Naftiliaki Etaireia Thasou AE/Ypourgos Emporikis Naftilías
   
   (Lieta C-128/10)
   2010/C 134/38
   Tiesvedības valoda — grieķu
   
      Iesniedzējtiesa
   
   
      Symvoulio tis Epikrateias (Valsts Padome)
   
      Lietas dalībnieki pamata procesā
   
   
      Prasītājs: Naftiliaki Etaireia Thasou AE (Tasas kuģošanas sabiedrība)
   
      Atbildētājs: Ypourgos Emporikis Naftilías (Tirdzniecības flotes ministrs)
   
      Prejudiciālais jautājums
   
   Vai ar Padomes 1992. gada 7. decembra Regulas (EEK) Nr. 3577/92, ar ko piemēro principu, kurš paredz jūras transporta pakalpojumu sniegšanas brīvību dalībvalstīs (jūras kabotāža) (OV L 364, 7. lpp.), 1., 2. un 4. pantu, interpretējot tos saskaņā ar pakalpojumu sniegšanas brīvības principu, ir atļauts pieņemt valsts tiesisko regulējumu, saskaņā ar kuru kuģu īpašnieki var sniegt jūras kabotāžas pakalpojumus tikai pēc administratīvās atļaujas saņemšanas, ja: a) šī atļauju izsniegšanas sistēma ir izveidota, lai varētu kontrolēt, vai, ņemot vērā stāvokli konkrētajā ostā, kuģa īpašnieka pieteiktos reisus iespējams veikt, saglabājot kuģa drošību un kārtību ostā, kā arī lai pārbaudītu kuģa, saistībā ar kuru tiek lūgts izsniegt atļauju, spēju netraucēti piestāt konkrētajā ostā laikā, ko kuģa īpašnieks norādījis par vēlamu konkrētā reisa veikšanai, bet ja iepriekš ar tiesību normu nav noteikti kritēriji, uz kuru pamata valsts iestāde vērtē šos jautājumus, it īpaši, ja ir vairāki kuģu īpašnieki, kuri vēlas vienā laikā piestāt vienā un tajā pašā ostā; b) šī atļauju izsniegšanas sistēma vienlaikus ir līdzeklis, kā uzlikt valsts pasūtījuma nodrošināšanas pienākumu, kura būtība ir šāda: i) tas vienādi attiecas uz visiem līnijsatiksmes reisiem ar salām, ii) par atļaujas izsniegšanu atbildīgajai administratīvajai iestādei ir ļoti plaša diskrecionārā vara uzlikt valsts pasūtījuma nodrošināšanas pienākumu, bet iepriekš ar tiesību normu nav noteikti šīs diskrecionārās varas īstenošanas kritēriji un nav iepriekš noteikts iespējami uzliekamā valsts pasūtījuma nodrošināšanas pienākuma saturs?